b"\n_START_ARTICLE_\nSulfat de cobalt(II)\n_START_SECTION_\nPropietats\n_START_PARAGRAPH_\nEl sulfat de cobalt(II) anhidre apareix en forma de cristalls de sulfat monocl\xc3\xadnic roig que es fon a 96,8\xc2\xa0\xc2\xb0C i \xc3\xa9s anhidre a 420\xc2\xa0\xc2\xb0C. \xc3\x89s soluble en aigua, lleugerament soluble en etanol, i especialment soluble en metanol.\n_START_SECTION_\nUsos\n_START_PARAGRAPH_\nEs fa servir en la preparaci\xc3\xb3 de pigments, i tamb\xc3\xa9 per fabricar altres sals de cobalt. El pigment de cobalt es fa servir en la porcellana i en el vidre. El sulfat de cobalt(II) es fa servir en les bateries el\xc3\xa8ctriques o piles i en la galvanopl\xc3\xa0stia, tinta simp\xc3\xa0tica, i com additiu alimentari. Anteriorment s'havia utilitzat el sulfat de cobalt(II) per estabilitzar l'escuma de la cervesa i pel tractament d'algunes an\xc3\xa8mies.\n_START_SECTION_\nSeguretat\n_START_PARAGRAPH_\nEl sulfat de cobalt(II) s'ha comprovat que \xc3\xa9s t\xc3\xb2xic i lleugerament cancerigen en ratolins. Tamb\xc3\xa9 s'ha demostrat que \xc3\xa9s mutagen en la salmonel\xc2\xb7la. Afegit a l'escuma de la cervesa va provocar algunes morts entre els consumidors.\n_START_SECTION_\nPres\xc3\xa8ncia natural\n_START_PARAGRAPH_\nRarament es troba el sulfat de cobalt(II) en els minerals, per exemple apareix per oxidaci\xc3\xb3 en els minerals primaris escuterudita o cobaltita. Aquest minerals s\xc3\xb3n: biebierita (heptahidratada), moorhousita (Co,Ni,Mn)SO\xe2\x82\x846H\xe2\x82\x82O, aplovita (Co,Mn,Ni)SO\xe2\x82\x844H\xe2\x82\x82O i cobaltquieserita (monohidratat)."